stanford-oval/wikipedia huggingface dataset:
Mauri Kuosmanen
Elämä ja ura

Kuosmanen opiskeli Tampereen yliopiston näyttelijäkurssilla ja valmistui 1960-luvun lopulla. Hän oli kiinnitettynä Tampereen Työväen Teatteriin vuodesta 1969 vuoteen 2007, jolloin jäi eläkkeelle. Kaikkiaan hänelle kertyi yli sata roolisuoritusta TTT:ssa. Hänelle itselleen läheisiä olivat osat Teuvo Pakkalan näytelmässä Tukkijoella (1970), Franz Kafkan näytelmässä Amerikka (1972) sekä William Shakespearen Myrskyssä (1974). Kuosmanen toimi myös ohjaajana sekä teatterissa että oopperassa. Hänen ohjaustöihinsä lukeutuu muun muassa Rakastettu Johansson (2001). Hän työskenteli niin ikään näytelmäkirjailijana. Kuosmasen käsialaa on muun muassa näytelmä Kuka rapsuttaisi nenääni (2003).
Kuosmanen teki useita televisio- sekä elokuvarooleja. Hänet muistetaan esimerkiksi rooleistaan poliisi Ek:nä komediasarjassa Reinikainen, isän veljenä sarjassa Mummo sekä isännöitsijä Hölttänä sarjassa Paavo ja Raili. Lisäksi hän näytteli Pekka Puupäätä Visa Mäkisen elokuvassa Pekka & Pätkä ja tuplajättipotti ja perheen naapuria televisiosarjassa Kyllä isä osaa.
Kuosmanen kuoli 62-vuotiaana. Hänet on haudattu Kalevankankaan hautausmaan uurna-alueelle. Näyttelijäntyönsä ohella Mauri Kuosmasella oli luottamustehtäviä TTT:n hallituksessa sekä sen näyttelijäyhdistyksen hallituksessa. Lisäksi hän toimi näyttelijäntyön opettajana ja rehtorina Eino Salmelaisen näyttelijäkoulussa.
Filmografia > Televisiosarjat

Reinikainen (1982–1983)
Kuka uskoo haikaraa (1984)
Jäähyväiset lasihevoselle (1985)
Sisko ja sen veli (1986)
Mummo (1987–1989)
Uskomattomia tarinoita (1991)
Pakanamaan kartta (1991)
Mustajärven oudot linnut (1991)
Kyllä isä osaa (1994)
Lihaksia ja luoteja (1996)
Korvatunturin tallin joulu (1999)
Trasselirakastaja (1999)
Rölli (1997–2001) - Metsänhenki
Paavo ja Raili (2004)
Filmografia > Elokuvat

Requiem fasismin uhreille (1978) (Lyhytelokuva, lausuja)
Rakkaani, Tammerkoski (1979) 	(Dokumentti, selostaja)
Juhannustanssit (1983)
Reinikainen - jäitä hattuun, Reinikainen! (1985)
Pekka & Pätkä ja tuplajättipotti (1985)
Mustajärven oudot linnut (1991)
Pekko ja unissakävelijä (1997)
Jäänmurtaja (1997)
Aiheesta muualla

Mauri Kuosmanen Elonetissä.
Mauri Kuosmanen Internet Movie Databasessa. (englanniksi)
Gaboninkopaalipuu

| Gaboninkopaalipuu> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Alaheimo::  Detarioideae
Suku::  Kopaalipuut Guibourtia
Laji::  pellegriniana
Kaksiosainen nimi
 Guibourtia pellegriniana  J.Léonard 
Katso myös
   Gaboninkopaalipuu Wikispeciesissä  
Infobox OKVirheellinen NIMI-arvoIUCN-testi OK: 
Gaboninkopaalipuu (Guibourtia pellegriniana) on hernekasvien (Fabaceae) heimoon, kopaalipuiden (Guibourtia) sukuun kuuluva kasvilaji. Puulaji kasvaa 30–50 metriä korkeaksi, ja sen runko voi kasvaa halkaisijaltaan noin 70 cm paksuksi.
Gaboninkopaalipuu kasvaa usein pieninä ryhminä, ja kasvupaikkoinaan laji suosii sulkeutuneita sademetsiä sekä muita metsiä. Lajia tavataan luonnossa Afrikassa Norsunluurannikolta Gaboniin ulottuvalla alueella.
Gaboninkopaalipuun sydänpuu on punertavanruskeaa, ja sen ympärillä on selvästi erottuva 2–8 senttimetrin kerros vaaleaa pintapuuta. Gaboninkopaalipuusta tehtyä puutavaraa käytetään monenlaisiin käyttökohteisiin, muun muassa sisustusmateriaalina, huonekaluissa, puupaneeleissa ja -pinnoitteissa sekä puukäsitöissä.
Frederick Exley

Frederick "Fred" Exley (28. maaliskuuta 1929 – 17. kesäkuuta 1992) oli yhdysvaltalainen kirjailija.  Hänen tunnetuin teoksensa on romaani Luuserin muistiinpanot (A Fan's Notes). Teoksen englanninkielinen nimi tulee havainnosta, joka sai kirjoittajan murtumaan: ”minun kohtaloni, osani ja arpani oli loppujen lopuksi hurrata muille.”
Luuserin muistiinpanot on kuvaus miehestä, jota vaivaavat alkoholismi, epäonnistumiset ja mielisairaus. Teos perustuu kirjoittajan omaan elämään ja Exleyn elämäkerran kirjoittaja, yhdysvaltalainen Jonathan Yardley on todennut, että teos muutettiin muistelmista romaaniksi, koska kustantaja pelkäsi oikeusjuttua. Teosta leimaakin tunne että kyseinen pieleen menneen elämän kuvaus on vahvasti todenmukainen. Tekijän itsensä lisäksi kirjassa on monia vinksahtaneita hahmoja, kuten herra Blue joka myy alumiinia ja on pakkomielteisesti kiinnostunut cunnilinguksesta sekä lankomies Bumpy, jonka pakkomielteenä on tappaa kissoja.
Lisää aiheesta

http://viisaselama.fi/kirjat/luuserin-muistiinpanot/ (Arkistoitu – Internet Archive)
Frigg (täsmennyssivu)

Frigg tai Frigga voi tarkoittaa seuraavia:
Frigg, jumalatar skandinaavisessa mytologiassa
Frigg, suomalais-norjalainen kansanmusiikkiyhtye
77 Frigga, asteroidi
S/S Frigga, vuonna 1916 uponnut ruotsalainen höyrylaiva
Friggs, Midsonan tuotemerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frigg”, voi hakea sivunnimihaulla, laajalla sivunnimihaulla tai tekstihaulla.
Five (Ayumi Hamasaki)

| Five Ayumi Hamasaki |
| --- | --- | --- |

EP-levyn tiedot
 Äänitetty : 2011
 Julkaistu: 31. elokuuta 2011
 Tyylilaji: j-pop
 Kesto: 25.27
 Levy-yhtiö: Avex Trax
Ayumi Hamasakin muut julkaisut
| Love Songs 2010 | Five 2011 | Party Queen 2012 |
Five (tyyliteltynä FIVE) on Ayumi Hamasakin toinen minialbumi, joka julkaistiin 31. elokuuta 2011. Albumi julkaistiin kolmessa eri muodossa; CD+DVD, CD, sekä rajoitetussa CD-muodossa. Rajoitettu CD sisältää pääsykortin lataamaan pelihahmoasun PlayStation 3-pelille Tales of Xillia. CD+DVD-version 1. painos sisältää sarjanumeron nettisivulle joka sisältää making of-materiaalia Ayumi Hamasaki Countdown Live 2010-2011 A: Do It Again-tapahtumasta.
Monet ovat ihmetelleet, miksi levyn nimi on Five vain sen takia että levy sisältää viisi kappaletta. Sweet-lehden haastattelussa Hamasaki paljasti että levyn nimessä on piilotettu sana, joka on 'H♡PE', jonka Hamasakin fanit päättelivät. He arvelivat ettei levyn nimi ollut Five vain viiden kappaleen takia, vaan koska levy julkaistiin viisi kuukautta myöhemmin katastrofaalisesta maanjäristyksestä ja tsunamista Japanissa maaliskuussa.
Kappaleet > CD

progress – 5.02
ANother song – 5.18 (feat. URATA NAOYA)
Why... – 3.55 (feat. JUNO)
beloved – 5.17
BRILLANTE – 5.53  (CD+DVD-versio sisältää piilotetun kappaleen Why... feat. URATA NAOYA)
Kappaleet > CD Only-bonuskappale

beloved (Orchestra Version)
Kappaleet > DVD

progress (video clip)
ANother song feat. URATA NAOYA (video clip)
Why... feat. JUNO (video clip)
beloved (video clip)
BRILLANTE (video clip)
progress (making clip)
ANother song feat. URATA NAOYA (making clip)
Why... feat. JUNO (making clip)
beloved (making clip)
BRILLANTE (making clip)
Fright Night

Fright Night voi tarkoittaa ainakin seuraavia:
Kauhun yö (Fright Night), kauhuelokuva vuodelta 1985
Fright Night, edellisen uudelleenfilmatisointi vuodelta 2011
Fright Night, Stratovariuksen albumi vuodelta 1989.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fright Night”, voi hakea sivunnimihaulla, laajalla sivunnimihaulla tai tekstihaulla.
Five Golden Dragons

| Five Golden Dragons |
| --- | --- |

Ohjaaja:  Jeremy Summers
Käsikirjoittaja:  Harry Alan Towers
Perustuu:  Edgar Wallacen tarinaan
Tuottaja:  Harry Alan Towers
Säveltäjä:  Malcolm Lockyer
Kuvaaja:  John von Kotze
Pääosat:  Robert Cummings Margaret Lee Rupert Davies
Valmistustiedot
Valmistusmaa:   Yhdistynyt kuningaskunta  Länsi-Saksa  Liechtenstein
Tuotantoyhtiö:  Blansfilm Constantin Film Produktion Sargon
Levittäjä:  Constantin Film
Ensi-ilta:  4. elokuuta 1967
Kesto:  104 minuuttia (UK) 93 minuuttia (USA) 77 minuuttia (Saksa)
Alkuperäiskieli:  englanti, saksa, kiina
Aiheesta muualla
IMDb 
Elonet
AllMovie
Infobox OKNimi-testi OK: 
Five Golden Dragons (myös levitetty nimellä 5 Golden Dragons) on vuonna 1967 ilmestynyt Jeremy Summersin ohjaama brittiläis-saksalainen toimintaelokuva, jonka pääosissa ovat Robert Cummings viimeisessä elokuvaroolissaan, Margaret Lee ja Rupert Davies.
Five Golden Dragons perustuu Edgar Wallacen tarinaan Sanders, jonka pohjalta Harry Alan Towers laati käsikirjoituksen. Hän myös tuotti elokuvan.
Five Golden Dragons sai ensi-illan Länsi-Saksassa 4. elokuuta vuonna 1967. Elokuva kuvattiin Hongkongissa.
Juoni

Bob Mitchell (Robert Cummings) joutuu vahingossa läpikulkumatkallaan Hongkongissa keskelle rikollisten, jengin Five Golden Dragonsin ja paikallisten gangstereiden, neuvotteluja.
Näyttelijät

| 0 | 1 | 2 |
| --- | --- | --- |
|  Robert Cummings  | … |  Bob Mitchell   |
|  Margaret Lee  | … |  Magda   |
|  Rupert Davies  | … |  Sanders   |
|  Klaus Kinski  | … |  Gert   |
|  Maria Rohm  | … |  Ingrid   |
|  Sieghardt Rupp  | … |  Peterson   |
|  Roy Chiao  | … |  Komisario Chiao   |
|  Dan Duryea  | … |  Lohikäärme #1   |
|  George Raft  | … |  Lohikäärme #2   |
|  Brian Donlevy  | … |  Lohikäärme #3   |
|  Christopher Lee  | … |  Lohikäärme #4   |
|  Maria Perschy  | … |  Margret   |
Aiheesta muualla

Five Golden Dragons Internet Movie Databasessa (englanniksi)
Five Golden Dragons Elonet.
Five Golden Dragons AllMoviessa. (englanniksi)
Frans Adelaar

| 0 | 1 | 2 |
| --- | --- | --- |

Henkilötiedot
Koko nimi: Frans Adelaar
Syntymäaika: 5. joulukuuta 1960 (ikä 63)
Syntymäpaikka: Utrecht, Alankomaat
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1977–1990 1990–1992 1992–1993 |  FC Utrecht  DOVO  HVV Hollandia | 179 (21) |
Valmennusura
1995–1997 2000–2002 2002–2003 2003–2004 2004–2006 200–2009 2009–2010 2012–2013 2014–2015:  GVVV  FC Utrecht  Akratitos FC  De Graafschap  ADO Den Haag  FC Volendam  Sparta Rotterdam  MŠK Žilina  IJsselmeervogels
 Seurajoukkueuran tilastot kattavat vain kansalliset sarjat.
Frans Adelaar (s. 5. joulukuuta 1960) on alankomaalainen jalkapallovalmentaja ja entinen pelaaja.
Ura pelaajana

Peliurallaan Adelaar edusti kasvattajaseuraansa FC Utrechtia 13 vuoden ajan pelaten seurassa 179 liigaottelua. Hän oli voittamassa seurahistorian ensimmäistä KNVB Cupia kaudella 1984/85 ja oli mukana myös seurahistorian ensimmäisessä cupin finaalissa kaudella 1981/82. Adelaar jätti Utrechtin 1990 ja pelasi vielä kolme vuotta pienissä hollantilaisseuroissa DOVOssa ja HVV Hollandiassa ennen kuin lopetti uransa 1993.
Ura pelaajana > Meriitit pelaajana

KNVB Cup: 1985
Hopeaa: 1982
Ura valmentajana

Adelaar valmensi valmennusuransa alussa kaksi kautta GVVV:tä, mutta todellisen näytönpaikan hän sai vuonna 2000, kun FC Utrecht palkkasi ex-pelaajansa seuran päävalmentajaksi. Adelaarin johdolla FC Utrecht eteni kaudella 2001/02 KNVB Cupin finaaliin, jossa se kuitenkin kärsi tappion jatkoajan jälkeen AFC Ajaxille.
Finaalitappion jälkeen Adelaar jätti Utrechtin ja siirtyi kreikkailaisseura Akratitoksen päävalmentajaksi. Pesti Kreikassa jäi yhteen kauteen ja 2003 Adelaar palasi kotimaahansa siirtyen De Graafschapin päävalmentajaksi. Pesti De Graafschapissa jäi myös yhden kauden mittaiseksi ja kesällä 2004 Adelaar siirtyi ADO Den Haagin peräsimeen. Adelaar luotsasi ADOn Eredivisiessä sijoille 14 ja 15 kunnes jätti seuran kesällä 2006.
Kesällä 2008 Adelaar palasi takaisin valmennustehtäviin siirtyen Eredivisiehen nousseen FC Volendamin päävalmentajaksi. Hän ei onnistunut pelastamaan Volendamia putoamiselta ja jätti tehtävänsä kauden jälkeen. Hänen ei kuitenkaan tarvinnut jäädä työttömäksi sillä toukokuussa 2009 hän allekirjoitti kaksivuotisen sopimuksen Sparta Rotterdamin kanssa.  Adelaar sai potkut tehtävistään huhtikuun alussa 2010 seuran vajottua putoamiskamppailuun.
Huhtikuussa 2012 Adelaarista tuli Slovakian liigan kärkitaistelussa olleen MŠK Žilinan päävalmentaja.  Toukokuun alussa hän johdatti joukkueen Slovakian cupin mestariksi.  Adelaar sai potkut tammikuun alussa 2013 Zilinan ollessa maan liigassa viidentenä.
Maaliskuussa 2014 Adelaar teki kauden loppuun ulottuvan sopimuksen amatöörijoukkue IJsselmeervogelsin kanssa. Hän johdatti joukkueensa Alankomaiden amatööriliigan neljänneksi. Kaudella 2014/15 IJsselmeervogels sijoittui sarjassa viidenneksi. Seuraavalla kaudella peliesitykset olivat heikompia ja lopulta Adelaar sai potkut seurasta marraskuussa 2015.
Ura valmentajana > Meriitit valmentajana

Slovakian mestaruus: 2012
Slovakian cup: 2012
KNVB Cup
Hopeaa: 2002
Gamow

Gamow voi tarkoittaa:
George Gamow (1904–1968), ukrainalaissyntyinen fyysikko ja kosmologi
Igor Gamow (s. 1936), amerikkalainen keksijä, George Gamowin poika
Gamów, kylä Puolassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gamow”, voi hakea sivunnimihaulla, laajalla sivunnimihaulla tai tekstihaulla.
Gender-related Development Index

Gender-related Development Index (GDI) (suom. sukupuolten tasa-arvoon perustuva kehityksen indeksi) on Yhdistyneiden kansakuntien elintasoa eri maissa mittaava indeksi. Se on yksi UNDP:n Human development raportissa käyttämästä viidestä indikaattorista. GDI vertailee sukupuolten välistä tasa-arvoa seuraavilla elämänalueilla, pitkä ja terve elämä, tietämys ja kohtuullinen elintaso.
Gampahan piirikunta

Gampahan piirikunta (sinhaliksi ගම්පහ දිස්ත්‍රික්කය, Gampaha distrikkaya, tamiliksi கம்பகா மாவட்டம், Kampakā māvaṭṭam) on yksi Sri Lankan 25 piirikunnasta. Se kuuluu Läntiseen provinssiin ja rajautuu pohjoisesta Puttalamin ja Kurunegalan piirikuntiin, idästä Kegallen piirikuntaan, etelästä Colombon piirikuntaan ja lännestä Mannarinlahteen.
Fuji (omena)

Punainen Fuji-lajikkeen omena.
Fuji on Japanin Fujisakissa, Tohokun tutkimuslaitoksessa 1930-luvulla kehitetty omenalajike. Makea ja rapea lajike saatiin aikaan risteyttämällä amerikkalaiset Red Delicious- ja Virginia Ralls Genet -lajikkeet. Kaikkialla maailmassa myytävä lajike tuli markkinoille vuonna 1962.
Aiheesta muualla

Kuvia tai muita tiedostoja aiheesta Fuji (omena) Wikimedia Commonsissa
Fuji Television

| Fuji Television |
| --- | --- |

Perustettu:  18. marraskuuta 1957
Kotipaikka:  Tokio, Japani
Omistaja:  Fuji Media Holdings, Inc.
Kotisivu:  fujitv.co.jp
Infobox OKVirheellinen NIMI-arvo: 
Fuji Television on japanilainen televisioyhtiö, joka perustettiin 18. marraskuuta 1957. Fuji Televisionin pääkonttori sijaitsee Tokiossa.
Aiheesta muualla

Virallinen sivusto (japaniksi)
Franklinin piirikunta (New York)

Franklinin piirikunta (engl. Franklin County) on Yhdysvaltojen New Yorkin osavaltiossa sijaitseva piirikunta. Sen väkiluku oli 50 293 vuonna 2018 ja sen pinta-ala on 4 395 neliökilometriä. Piirikunnan hallintokeskus Malone on myös sen suurin kaupunki.
Piirikunta perustettiin vuonna 1808 ja se on saanut nimensä Benjamin Franklinilta.
Asukkaat

Piirikunnan asukkaista 81,7 prosenttia on valkoisia, 6,91 prosenttia intiaaneja ja 5,82 prosenttia mustia. 98,2 prosenttia asukkaista on Yhdysvaltain kansalaisia. Piirikunnan väestön keski-ikä on 40,5 vuotta.
Kuvia piirikunnasta

St. Regis Mountain.
Lower Saranac Lake.
Aiheesta muualla

Kuvia tai muita tiedostoja aiheesta Franklinin piirikunta (New York) Wikimedia Commonsissa
Gabriella Pallotta

Gabriella Pallotta vuonna 1958.
Gabriella Pallotta (s. 6. lokakuuta 1938) on italialainen näyttelijä.
Pallotta oli vuonna 1963 ehdolla parhaan naissivuosan Golden Globen saajaksi roolistaan Melville Shavelsonin elokuvassa Vakoilijat Roomassa (1962).  Muita elokuvia, joissa Pallotta on esiintynyt, on muiden muassa Vittorio De Sican Katto (1956).
Aiheesta muualla

Kuvia tai muita tiedostoja aiheesta Gabriella Pallotta Wikimedia Commonsissa
Gabriella Pallotta Internet Movie Databasessa. (englanniksi)
Gabriella (Monaco)

| Gabriella |
| --- | --- |
 Monacon prinsessa Carladèsin kreivitär
 Gabriellan kuninkaallinen monogrammi.
Syntynyt:  10. joulukuuta 2014 (ikä 9) Monaco
Koko nimi:  Gabriella Thérèse Marie Grimaldi
Suku:  Grimaldi
Isä:  Albert II
Äiti:  Charlene
Uskonto:  roomalaiskatolilainen
Carladèsin kreivitär Gabriella Thérèse Marie Grimaldi (s. 10. joulukuuta 2014 Monaco) on Monacon prinsessa ja ruhtinas Albert II:n ja ruhtinatar Charlenen ensimmäinen lapsi. Gabriella syntyi 10. joulukuuta 2014 kello 18.04, kaksi minuuttia aiemmin kuin veljensä Jacques. Jacques perii kuitenkin kruunun, sillä Monacon laki suosii poikavauvoja. Gabriella sai pian syntymänsä jälkeen arvonimen Comtesse de Carladès (suom. Carladèsin kreivitär).
Kunnianosoituksia

Grimaldin ritarikunta (Monaco, 2015)
Käännös suomeksi
Frances Perkins

| Frances Perkins |
| --- | --- |

Yhdysvaltain 4. työministeri
 4. maaliskuuta 1933 – 30. kesäkuuta 1945  
Presidentti:  Franklin D. Roosevelt Harry S. Truman
Edeltäjä:  William N. Doak
Seuraaja:  Lewis B. Schwellenbach
Henkilötiedot
Syntynyt: 10. huhtikuuta 1880 Boston, Massachusetts, Yhdysvallat
Kuollut: 14. toukokuuta 1965 (85 vuotta) New York City, New York, Yhdysvallat
Ammatti:  poliitikko
Puoliso:  Paul Wilson (vih. 1913)
Lapset:  1
Tiedot
Puolue:  demokraatit
Fannie Coralie ”Frances” Perkins (10. huhtikuuta 1880 Boston – 14. toukokuuta 1965 New York City) oli yhdysvaltalainen virkamies ja sosiaalipoliitikko, joka toimi Yhdysvaltain työministerinä vuosina 1933–1945. Hän oli Yhdysvaltain ensimmäinen naisministeri. Perkinsillä oli tärkeä rooli Franklin D. Rooseveltin hallinnon New Deal -hankkeiden toteuttamisessa.
Yksityiselämä

Perkins oli vuodesta 1913 naimisissa Paul C. Wilsonin kanssa. Perkins kuului Chicagon-vuosistaan lähtien episkopaaliseen kirkkoon.
Muistaminen

Yhdysvaltain työministeriön toimitalo Washingtonissa sai vuonna 1980 nimekseen Frances Perkins Building.
Aiheesta muualla

Kuvia tai muita tiedostoja aiheesta Frances Perkins Wikimedia Commonsissa
Francess Perkins Center (englanniksi)
Frida Palmér

| Frida Palmér |
| --- | --- |
 Palmér Populär Astronomi -lehden kannessa vuonna 2009.
Henkilötiedot
Koko nimi:  Frida Elisabeth Palmér
Syntynyt: 14. tammikuuta 1905 Blentarp, Ruotsi
Kuollut: 13. lokakuuta 1966 (61 vuotta) Halmstad, Ruotsi
Kansalaisuus:  ruotsalainen
Koulutus ja ura
Tutkinnot:  Lundin yliopisto
Väitöstyön ohjaaja:  Knut Lundmark
Tutkimusalue:  astronomia
Palkinnot:  Pohjantähden ritarikunta
Frida Elisabeth Palmér (14. tammikuuta 1905 Blentarp – 13. lokakuuta 1966 Halmstad) oli ruotsalainen astronomi, joka ensimmäisenä ruotsalaisena naisena väitteli alallaan tohtoriksi. Hän aloitti opintonsa Lundin yliopistossa vuonna 1925 ja erikoistui muuttuviin tähtiin, jotka olivat myös hänen väitöskirjansa Studies of irregular variable stars aiheena vuonna 1939. Palmér teki lukuisia opintomatkoja ulkomaille ja osasi ruotsin lisäksi englantia, saksaa, ranskaa ja venäjää. Vuodesta 1946 hän toimi matematiikan ja fysiikan opettajana Halmstadissa. Palmérille myönnettiin vuonna 1961 Pohjantähden ritarikunnan kunniamerkki. Hän kuoli mahasyöpään 61-vuotiaana lokakuussa 1966.
Aiheesta muualla

Kuvia tai muita tiedostoja aiheesta Frida Palmér Wikimedia Commonsissa
Mathieu Kérékou

| Mathieu Kérékou |
| --- | --- |
 Mathieu Kérékou vuonna 2006.
Beninin presidentti
 1996–2006 1972–1991  
Edeltäjä:  Justin Ahomadégbé-Tomêtin
Seuraaja:  Nicéphore Soglo (1991–1996) Yayi Boni (2006)
Henkilötiedot
Syntynyt: 2. syyskuuta 1933 Kouarfa, Ranskan Dahomey
Kuollut: 14. lokakuuta 2015 (82 vuotta) Cotonou, Benin
Tiedot
Puolue:  Parti de la Révolution Populaire du Bénin
 Nimikirjoitus
Sotilaspalvelus
Sotilasarvo:  majuri
(Ahmed) Mathieu Kérékou (2. syyskuuta 1933 Kouarfa, Ranskan Dahomey – 14. lokakuuta 2015 Cotonou, Benin) oli Beninin presidentti, joka hallitsi maata yhteensä 29 vuoden ajan.
Kérékou perusti erään harvoista Saharan eteläpuolisen Afrikan ainakin muodollisista marxilais-leniniläisistä valtioista. Hänen johtamansa Beninin kansantasavallan hallinnon romahdusta joudutti itäblokin maiden aineellisen ja ideologisen tuen tyrehtyminen 1980-luvun lopulla.
Kérékousta käytettiin nimitystä "kameleontti". Tullessaan valtaan hän sanoi suunnittelevansa, että liikkuu hitaasti kuin kameleontti hallitessaan maata. Kameleontin maineen hän kuitenkin hankki vaihtuvien poliittisten liittolaisuuksiensa takia.
Varhaisura

Kérékou oli somba, joka syntyi Kouarfassa, lähellä Natitingouta Dahomeyn luoteisosissa Atakoran departementissa. Hän opiskeli Malissa ja Senegalissa ja sai sotilaskoulutusta Ranskassa. Maan itsenäistyttyä vuonna 1960 hän toimi entisen presidentin Hubert Magan avustajana.
Kérékou nimitettiin vuonna 1970 Ouidahin erikoisjoukkojen komentajaksi, jolloin hän toimi ratkaisevasti eversti Paul Émile de Souzaa vastaan suunnatun kasarmikapinan pysäyttäjänä.
Armeijan nuoremmat voimat järjestivät sotilasvallankaappauksen vuonna 1972 ja houkuttelivat Kérékoun mukaan. Hän oli joukon vanhin, joten vallan kaappaajat valitsivat hänet presidentiksi 26. lokakuuta 1972. Kyseessä oli viides vallankaappaus Dahomeyssa maan itsenäistyttyä. Ensimmäiseksi Kérékou puhdisti koko armeijan vanhemman upseeriston. Ensimmäinen vallankaappausyritys häntä vastaan tehtiin vuoden 1973 alussa. Tämän jälkeen Kérékou nimitti itsensä everstiluutnantiksi (1973), sitten everstiksi (1977) ja sitten kenraaliksi (1983).
Siotlasvallankaappauksessa Kérékou syrjäytti Dahomeyn presidentin Justin Ahomadegbén. Astuttuaan valtaan oli selvää, että hänellä tai muilla vallan kaapanneilla ei ollut kiinnostusta ideologiaan ja vielä vähemmän marxismi-leninismiin. Vuonna 1973 haastattelussaan Kérékou korosti ideologista neutraalisuuttaan ja painotti ainoastaan nationalistista omistautumistaan: "Vilpitön pyrkimyksemme on, että Dahomeyn vallankumous tulee olemaan aito. Sen taakaksi ei saisi tulla se, että se kopioi ulkomaista ideologiaa. Emme halua kommunismia tai kapitalismia tai sosialismia. Meillä on oma Dahomeyn sosiaalinen ja kulttuurinen järjestelmämme." Mutta jo marraskuussa 1974 hän ilmoitti puheessaan kaikkien yllätykseksi, että virallinen tie oli sosialistisen kehityksen tie ja marxilais-leniniläinen ideologia.
Arvioijat ovat olleet yhtä mieltä siitä, että Kerekoun turvautumisella marxilais-leniniläiselle tielle oli vähän tekemistä hänen omien vakaumustensa kanssa, ja että hän oli ideologisesti maltillinen. Kyse oli hänen yrityksestään pyrkiä irti entisestä, vanhasta ja tuhoavasta etnis-personalistisesta politiikasta ja perustaa oman hallintonsa legitiimisyys, vaientaa radikaalivasemmisto ja käynnistää pikaisesti horjuva talous.
Vuonna 1974 Kérékou kansallisti maan taloutta, muun muassa petrokemiallisen teollisuuden. Vuosina 1972-1990 valtio kampanjoi perinteistä uskontoa, noituutta ja fetisismiä vastaan.  Koulutusjärjestelmää, hallintoa, liiketoimintaa ja poliittista toimintaa muutettiin radikaalisti. Vuonna 1977 hyväksyttiin uusi perustuslaki, jonka mukaan Kérékoulla ja puolueella oli ohjakset tiukasti käsissä.
Dahomeysta Beniniksi

Kérékou muutti maansa nimen Dahomeysta Beniniksi 1. joulukuuta 1975 alkaen.
Seuraavat viisi vuotta Kérékoun hallitus omistautui valtion ja sosialismin rakentamiseen. Vuonna 1976 ryhdyttiin useisiin toimenpiteisiin, joilla keskitettiin Kérékoun valtaa ja asemaa. Hän laajensi monimutkaista turvallisuusapparaattia, järjesti uudelleen ministeriöt, sekä sotilaalliset ja puolisotilaalliset joukot.
Vuonna 1977 tapahtui Opération Crevette, palkkasoturien yritys kaapata valta yllätyshyökkäyksellä Cotonoun presidentin palatsiin. Sen seurauksena hallitus saavutti enemmän legitimiteettiä ja Kérékoun suosio kasvoi lyhyeksi aikaa. Maan entisten, syrjäytettyjen johtajien mahdollisuus palata valtaan ehkäistiin. Kérékou laajensi armeijaa 1 650 henkilöstä 2 100:n, hänestä tuli ylipäällikkö ja hän otti miliisin johtoonsa. Näihin aikoihin alkoi kuulua valituksia poliittisten vankien kidutuksesta.